क्रिकेट विश्व कप की आधिकारिक वेबसाइट शुरू  
आईसीसी और वेब पोर्टल याहू इंडिया ने अगले महीने शुरू हो रहे विश्व कप टूर्नामेंट 2011 के लिए आधिकारिक वेबसाइट शुरू की है।
अंतरराष्ट्रीय क्रिकेट परिषद :आईसीसी: और वेब पोर्टल याहू इंडिया ने अगले महीने शुरू हो रहे विश्व कप टूर्नामेंट 2011 के लिए आधिकारिक वेबसाइट शुरू की है।  आईसीसी विश्व कप 2011 की आधिकारिक वेबसाइट आईसीसीइवेंट्सडाटयाहूडाटकाम पर मैचों से संबंधित ताजा जानकारी और विश्लेषण उपलब्ध रहेंगी और यूजर्स इस वेबसाइट के जरिये मैच टिकट और अन्य सामान खरीद सकते हैं। बयान में कहा गया कि इस वेबसाइट पर क्रिकेट प्रशंसकों और शीर्ष क्रिकेटरों के ट्विटर अपडेट्स भी उपलब्ध रहेंगे। उल्लेखनीय है कि याहू आईसीसी क्रिकेट विश्व कप का आधिकारिक आनलाइन पार्टनर है।